open-index/open-wikipedia-markdown huggingface dataset:
பிஷப் சூலபரம்பில் நினைவு மகளிர் கல்லூரி

**பிஷப் சூலபரம்பில் நினைவு மகளிர் கல்லூரி** என்பது கேரளாவின் கோட்டயத்தின் மையத்தில் பெண்களுக்காக 1955 ஆம் ஆண்டு நிறுவப்பட்ட ஒரு உயர்கல்வி நிறுவனமாகும்.  மகாத்மா காந்தி பல்கலைக்கழகத்துடன் இணைக்கப்பட்டுள்ள  இக்கல்லூரியில் கலை, வணிகம் மற்றும் அறிவியல் பிரிவுகளில் இளங்கலைப்பாடங்கள் பயிற்றுவிக்கப்படுகிறது.

## துறைகள்

### அறிவியல் பிரிவு

* இயற்பியல்
* வேதியியல்
* கணிதம்
* தாவரவியல்
* புள்ளிவிவரங்கள்
* விலங்கியல்
* கணினி அறிவியல்
* உணவு அறிவியல்
* வீட்டு அறிவியல்

### கலை மற்றும் வணிகப்பிரிவு

* மலையாளம்
* ஆங்கிலம்
* இந்தி
* சமூகவியல்
* வரலாறு
* பொருளாதாரம்
* உளவியல்
* சமூக பணி
* உடற்கல்வி
* வர்த்தகம்

## அங்கீகாரம்
இந்த கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளதோடு தேசிய மதிப்பீடு மற்றும் தரச்சான்று அவையினால் **<nowiki/>'ஏ' தகுதி** பெற்று அங்கீகாரம் அடைந்துள்ளது.

## மேற்கோள்கள்

பகுப்பு:கேரள கலை மற்றும் அறிவியல் கல்லூரிகள்
பகுப்பு:கேரளத்திலுள்ள மகளிர் பல்கலைக்கழகங்களும் கல்லூரிகளும்
பகுப்பு:கோட்டயம் மாவட்டம்
1-நாப்தாயிக் அமிலம்

**1-நாப்தாயிக் அமிலம்** (*1-Naphthoic acid*) என்பது C10H7CO2H என்ற  மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். நாப்தலீனின் இரண்டு அறியப்பட்ட சமபகுதிய மோனோகார்பாக்சிலிக் அமிலங்களில் இதுவும் ஒன்றாகும். மற்றொன்று 2-நாப்தாயிக் அமிலமாகும். 1-நாப்தாயிக் அமிலம் C-H செயல்படுத்தும் வினைகளுக்கு பெரும்பாலும் ஓர் அடி மூலக்கூறாக உள்ளது.  பொதுவாக ஐதராக்சிநாப்தாயிக் அமிலங்கள் மூலங்களை விட மிகவும் பயனுள்ளதாக இருக்கும். 1-புரோமோநாப்தலீனிலிருந்து  உருவாக்கப்பட்ட கிரிக்கனார்டு வினையாக்கியின் கார்பாக்சிலேற்ற வினையின் மூலம் இதைத் தயாரிக்கலாம். கார்பாக்சிலேட்டு எதிர்மின் அயனின் பெயரான  அமிலத்தின் இணைக்காரம் 1-நாப்தோயேட்டு என்பதாகும். இத்துடன் தொடர்புடைய அசைல் குழுவின் பெயர் 1-நாப்தாயில் என்பதாகும்.

## மேற்கோள்கள்

பகுப்பு:நாப்தாயிக் அமிலங்கள்
பகுப்பு:1-நாப்தைல் சேர்மங்கள்
சிம்கிகா

**சிம்கிகா** ( Simhika ) இந்து சமயத்தில் இவர் ஒரு அரக்கியாகச் சித்தரிக்கப்படுகிறார். இராமாயண காப்பியத்தில், சுந்தர காண்டம் என்னும் பகுதியில் அனுமன் இலங்கை செல்வதற்காக கடலைக் கடக்கும் போது, அவரின் பயணத்தை தடை செய்யும் பொருட்டு, எதிரியாகத் தோன்றி அனுமனால் கொல்லப்படுகிறார் என்று இவரைப் பற்றிக் குறிப்பிடப்பட்டுள்ளது.

## வரலாறு
இராமாயணத்தில், அனுமன், அரக்க - அரசனான இராவணனின் இராச்சியமான இலங்கை செல்வதற்காக, சமுத்திரத்தை கடக்கும் சமயத்தில், மைனகா மற்றும் சுரசாவை சந்தித்த பிறகு, சிம்கிகா என்ற அரக்கியை சந்தித்தார் என்று கூறப்படுகிறது. அனுமன், சமுத்திரத்தின் மேலே பறக்கும்போது, சிம்கிகா கடலில் ஒளிந்து கொண்டிருந்தாள். அனுமன், மேலே பறந்தாலும், சிம்கிகா தன் மந்திரத்தால் அனுமனின் நிழலைப் பிடித்தார் என அறியப்படுகிறது. ஒரு கணக்கின்படி, சுக்ரீவனால் இந்த உயிரினத்தைப் பற்றி முன்கூட்டியே எச்சரிக்கப்பட்டிருந்த அனுமன், தனது உடலின் அளவை விரிவுபடுத்தினார். இதைக் கண்ட அரக்கி சிம்கிகா தானும் தன் உடலின் அளவை விரிவுபடுத்தி, அனுமனை விழுங்குவதற்கு முயற்சி செய்தார். அதனால், அனுமன் அவரிடமிருந்து தப்பிப்பதற்காக, தனது உடலை சிறியதாகவும், பெரியதாகவும் மாற்றினார் என்றும், அரக்கி சிம்கிகா அதைப் பின்பற்றும்போது அவரது பாதிப்பைக் கவனித்தார் எனவும் கூறப்படுகிறது. ஒரு கட்டத்தில், அனுமன் தன்னை சிறியவராக மாற்றி, அவரை விழுங்க அனுமதித்தார். பின்னர், அரக்கியின் வயிற்றின் உள்ளே இருந்துகொண்டு, தனது உருவத்தை பெரிதாக்கி, அரக்கியின் வயிற்றை கிழித்துக்கொண்டு வெளியே வந்து, தனது பயணத்தை தொடர்ந்தார் என்று புராணம் கூறுகிறது. மற்ற கதைகளின்படி, அனுமன் அரக்கி சிம்கிகாவை உதைத்து கொன்றார் என்றும் கூறப்படுகிறது.

## பிரபலமான கலாச்சாரத்தில்

* கலர்ஸ் தொலைக்காட்சியில் நவம்பர் 7, 2016 முதல் மார்ச்சு 9, 2018 வரை ஒளிபரப்பாகி 346 அத்தியாங்களுடன் நிறைவு பெற்ற சங்கடம் தீர்க்கும் சனீஸ்வரன் என்ற இந்தி மொழி தொலைக்காட்சி தொடரில் சுதா சந்திரனால் இந்த கதாபாத்திரம் சித்தரிக்கப்பட்டது.

## குறிப்புகள்

பகுப்பு:அரக்கர்கள்
பகுப்பு:இராமாயணக் கதைமாந்தர்கள்
சியாமளா குமாரி

**சியாமளா குமாரி** (*Syamala Kumari*) இந்தியக் கோவில்களில் ஓவியம் வரைபவர் என அறியப்படுகிறார். கேரள கோயில்களின் சுவரோவியக்கலையை மீட்டெடுத்தல் & பாதுகாத்தல் பணியை இவர் மேற்கொண்டு வருகிறார். இது பாரம்பரியமாக ஆண்களால் மேற்கொள்ளப்படும் தொழிலாக உள்ளது. கேரளாவில் உள்ள பத்மநாபசாமி கோயிலில் ஓவியம் வரைவது இவரது முக்கிய பணி ஆகும். இவரது பணியைப் பாராட்டி இவருக்கு நாரி சக்தி விருது வழங்கப்பட்டுள்ளது.

## வாழ்க்கை
கேரளாவில் உள்ள கோவில்களில் சுவரோவியக் கலைஞராக பணியாற்றிய முதல் பெண் இவர்தான் என்று அறியப்படுகிறது. இவர், மில்லினியத்தின் தொடக்கத்தில் சுவரோவிய ஓவியங்களில் ஆர்வம் பெற்றார். இவர் கேரளாவில் உள்ள கோவில்களில் ஓவியம் வரைவதோடு அல்லாமல், கோவில் சுவர்களில் இருக்கும் பாரம்பரிய சுவரோவியக் கலையை மீட்டெடுக்கவும் பாதுகாக்கவும்  உதவியுள்ளார்.

## பணிகள்
சியாமளா குமாரி ஆவணப்படங்களையும் உருவாக்கியுள்ளார். நவராத்திரி மண்டபம் மற்றும் பத்மநாபசாமி கோயிலில் இவரின் கணவர் ஜி. ஆழிக்கோடு உதவியுடன் ஓவியங்களை வரைந்துள்ளார். 
வலது|thumb| சியாமளா குமாரி 2018 இல் நாரி சக்தி விருது பெறுகிறார்
சியாமளாகுமாரி,  தனது சுவரோவியங்களை விற்பனையும் செய்கிறார். இவரது சுவரோவியங்களை விரும்பும் நபர்கள், ஓவியத்திற்கான கருத்தையும், சுவரோவியத்தின் அளவையும் குறிப்பிடுகின்றனர். இவர், ஓவியத்தின் உயரம் மற்றும் அகலத்தைக் கருத்தில் கொண்டு, வடிவமைப்பை வரைகிறார். பின்னர் வண்ணங்கள் பயன்படுத்தப்படும், இது படிப்படியாக முடிக்கப்பட்ட சுவரோவியத்தை உருவாக்குகிறது. இப்பணியை இவர், தனது கணவர் மற்றும் மகனுடன் சேர்ந்து ஈடுபாட்டுடன் செய்கின்றார். சுவரோவியங்களைத் தவிர, மட்பாண்டங்கள் மற்றும் மூங்கில் போன்றவற்றில் செய்யப்படும் பொருட்களுக்கு தனது ஓவியத்தின் மூலமாக மெருகேற்றி விற்பனை செய்கிறார். இதைத் தவிர கேரளாவின் முக்கிய ஊர்களில் தனது பொருட்களைக் கொண்டு சென்று விற்பனையும் செய்கிறார்.

## விருது
புது தில்லியில் உள்ள குடியரசுத் தலைவர் மாளிகையில் ( குடியரசுத் தலைவர் இல்லத்தில் ) இந்தியக் குடியரசுத் தலைவர் ராம் நாத் கோவிந்த், 2018 ஆம் ஆண்டு அனைத்துலக பெண்கள் நாளன்று இவருக்கு நாரி சக்தி விருது வழங்கி கௌரவித்தார். இவருடன், கேரளாவைச் சேர்ந்த  விஞ்ஞானி லிசிமோல் பிலிபோஸ் மற்றும் விலங்கியல் நிபுணர் எம். எஸ். சுனில் ஆகியோரும்  விருது வென்றவர்கள் ஆவர்.  அன்றைய தினம், இந்தியப் பிரதமர் நரேந்திர மோதி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோர் இந்த நிகழ்ச்சியில் பங்குபெற்றனர். இந்த நிகழ்ச்சியில், சுமார் 30 பேர் மற்றும் ஒன்பது நிறுவனங்கள் அங்கீகரிக்கப்பட்டு, விருதையும் ரூபாய் 100,000 பரிசையும் பெற்றன.

## குறிப்புகள்

பகுப்பு:கேரள மக்கள்
பகுப்பு:நாரி சக்தி விருது பெற்றவர்கள்
பகுப்பு:இந்திய ஓவியர்கள்
பகுப்பு:வாழும் மக்கள்
புஷ்பா பிரியா

**புஷ்பா பிரியா** ( *Pushpa Preeya* ) புஷ்பா என்.எம் என்றும் அழைக்கப்படும்  இவர் ஓர் இந்திய எழுத்தாளரும், தகவல் தொழில்நுட்ப வல்லுநரும், சமூக ஆர்வலரும் மற்றும் தன்னார்வலரும் ஆவார். இவர், பார்வையற்றோருக்கான தேர்வு எழுதும் தன்னார்வ சேவைக்காக  நன்கு அறியப்பட்டவராகக் கருதப்படுகிறார்.

## சுயசரிதை
இவர், கர்நாடக மாநிலம் பெங்களூருவில் பிறந்து வளர்ந்தவர்.  தனது இளம் வயதிலேயே நிதிச் சிக்கல்களை எதிர்கொள்ளும் மிகவும் எளிமையான பின்னணியில் இருந்து வருகிறார். தி டைம்ஸ் ஆஃப் இந்தியா பத்திரிக்கைக்கு அளித்த நேர்காணலின் போது, இவரும் இவரது சகோதரரும் தங்களுக்கென ஒரு வாழ்க்கையை உருவாக்க அனைத்து தடைகளையும் முரண்பாடுகளையும் முறியடிக்க வேண்டியிருந்தது என்பதை வெளிப்படுத்தினார்.

## தொழில்

புஷ்பா 2007 இல், தனது தோழிகளில் ஒருவரின் தூண்டுதலின் விளைவாக, மாற்றுத்திறனாளிகளுக்கான தேர்வுகளை எழுதும், தேர்வு எழுதுபவராக தனது வாழ்க்கையைத் தொடர்ந்தார். 2007 ஆம் ஆண்டில், பார்வையற்றோருக்கான தேர்வுகளை எழுதுவதற்கான சில தன்னார்வத் தொண்டு நிறுவனங்களின் கோரிக்கைக்கு இவர் பதிலளித்தார். இவர் கணினி அறிவியலில் பட்டயப் படிப்பு முடித்தவர். மேலும், இந்திரா காந்தி தேசிய திறந்தநிலை பல்கலைக்கழகத்தில் தனது கல்வியைத் தொடர்ந்தார்.

2019 ஆம் ஆண்டு நிலவரப்படி, இவர் 2007 ஆம் ஆண்டு முதல் பார்வையற்றோருக்கான 1000க்கும் மேற்பட்ட தேர்வுகளை எழுதி முடித்ததாகக் கூறப்படுகிறது. இவர் இரத்த தானம் செய்பவர்களுக்காக முகநூல் வலைப்பதிவுப் பக்கத்தையும் பராமரிக்கிறார்.  இவர் 2018 ஆம் ஆண்டிற்கான நாரி சக்தி விருதை இந்தியக் குடியரசுத் தலைவர் ராம் நாத் கோவிந்திடம் இருந்து மார்ச் 8,  2019 அன்று அனைத்துலக பெண்கள் நாளில் பெற்றார்.

## மேற்கோள்கள்

பகுப்பு:பெங்களூர் மக்கள்
பகுப்பு:கர்நாடக நபர்கள்
பகுப்பு:இந்திய செயற்பாட்டாளர்கள்
பகுப்பு:வாழும் மக்கள்
கிடைச்சி

**கிடைச்சி** (தாவர வகைப்பாடு: *Aeschynomene indica, Indian jointvetch, kat sola*,) இத்தாவரயினம், பபேசியே குடும்ப இனங்களில் ஒன்றாகும். இது மத்திய அமெரிக்கா, மூலிகையாகும். இது 30 செண்டிமீட்டர் முதல் 2.5 மீட்டர் உயரம் வரை வளரும் தன்மையுடையதாகும். ஒரு வருடாந்திர, வற்றாத துணைப் புதர் ஆகும். இதன் தண்டு பொதுவாக மெல்லியதாகவும், அரை சென்டிமீட்டர் அகலமாகவும் இருக்கும். ஆனால் அடிவாரத்தில் 2.5 சென்டிமீட்டர் அகலம் வரை தடிமனாக வளரக்கூடியது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:பூக்கும் தாவரங்கள்
பகுப்பு:பபேசியே
பகுப்பு:தமிழ்நாட்டின் தாவரங்கள்
இசுக்காண்டியம் பெர்குளோரேட்டு

**இசுக்காண்டியம் பெர்குளோரேட்டு** (*Scandium perchlorate*) என்பது  Sc(ClO4)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
இசுகாண்டியம்(III) ஆக்சைடு சேர்மத்தை பெர்குளோரிக் அமிலத்தில் கரைத்தால் இசுக்காண்டியம் பெர்குளோரேட்டு உருவாகும்:

::

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:பெர்குளோரேட்டுகள்
உலு சிலாங்கூர் மக்களவைத் தொகுதி

**உலு சிலாங்கூர் மக்களவைத் தொகுதி** (மலாய்: *Kawasan Persekutuan Hulu Selangor*; ஆங்கிலம்: *Hulu Selangor Federal Constituency*; சீனம்: 大河联邦选区) என்பது மலேசியா, சிலாங்கூர் மாநிலத்தில், உலு சிலாங்கூர் மாவட்டத்தில் அமைந்துள்ள ஒரு மக்களவைத் தொகுதி (**P094**) ஆகும்.

உலு சிலாங்கூர் மக்களவைத் தொகுதி 1955-ஆம் ஆண்டில் உருவாக்கப்பட்டது. 1955-ஆம் ஆண்டில் முதல் தேர்தல் நடைபெற்றது.

அத்துடன் அதே 1955-ஆம் ஆண்டில் இருந்து உலு சிலாங்கூர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## உலு சிலாங்கூர் மாவட்டம்
உலு சிலாங்கூர் மாவட்டத்திற்கு வடக்கில் பேராக் மாநிலம்; கிழக்கில் பகாங் மாநிலம்; வட மேற்கில் சபாக் பெர்ணம் மாவட்டம்; தென் மேற்கில் கோலா சிலாங்கூர் மாவட்டம்; கோம்பாக் மாவட்டம் ஆகிய மாவட்டங்கள் உள்ளன.

உலு சிலாங்கூர் மாவட்டத்தின் முக்கிய நகரங்கள்: செரண்டா; பத்தாங்காலி; கோலா குபு பாரு. இந்த மாவட்டத்தின் நிர்வாக நகரம் கோலா குபு பாரு ஆகும்.

## உலு சிலாங்கூர் மாவட்டத்தில் உள்ள முக்கிம்கள்

# பத்தாங்காலி
# பூலோ தெலுர் 
# அம்பாங் பெச்சா 
# உலு பெர்ணம் 
# களும்பாங் 
# கெர்லிங் 
# கோலா குபு பாரு 
# பெரெதாக் 
# ராசா (உலு சிலாங்கூர்)
# செரண்டா 
# சுங்கை குமுட் 
# சுங்கை திங்கி 
# புக்கிட் பெருந்தோங் 
# புக்கிட் செந்தோசா 
# கம்போங் தீமா எஸ்.கே.சி. 
# சுங்கை புவாயா 
# லெம்பா பெரிங்கின் 
# உலு யாம் 
# உலு யாம் பாரு

## உலு சிலாங்கூர் வாக்குச் சாவடிகள்

2023 சூலை 18-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), உலு சிலாங்கூர் மக்களவைத் தொகுதி **50** தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## உலு சிலாங்கூர்  மக்களவைத் தொகுதி

### உலு சிலாங்கூர்  சட்டமன்ற  தொகுதிகள்

## உலு சிலாங்கூர் சட்டமன்ற உறுப்பினர்கள் (2022)

## உலு சிலாங்கூர் தேர்தல் முடிவுகள்

## உலு சிலாங்கூர் வேட்பாளர் விவரங்கள்

## மேலும் காண்க
* உலு சிலாங்கூர் மாவட்டம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

## மேற்கோள்கள்

## வெளி இணைப்புகள்

பகுப்பு:சிலாங்கூர் நாடாளுமன்றத் தொகுதிகள்
ஏசிசுட்டாசியா

**ஏசிசுட்டாசியா** (தாவரவியல் வகைப்பாடு: *Asystasia*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்தில் உள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1826  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  பூமியின் வெப்ப வலயம் சார்ந்த பகுதிகளான  ஆப்பிரிக்கா முதல் வடக்கு குயின்ஸ்லாந்து வரை உள்ளது.

## இனங்கள்
இப்பேரினத்தின், இனங்களில் மொத்தம் 59  இனங்கள். பன்னாட்டு அறிஞரால் ஏற்றுக்கொள்ளப்பட்டுள்ளன. அவற்றிற்கான சான்றுகளுடன், அவைகள் கீழே தரப்பட்டுள்ளன.

# Asystasia africana 
# Asystasia alba 
# Asystasia albiflora 
# Asystasia ammophila 
# Asystasia ansellioides 
# Asystasia atriplicifolia 
# Asystasia australasica 
# Asystasia buettneri 
# Asystasia calcicola 
# Asystasia charmian 
# Asystasia chelonoides 
# Asystasia congensis 
# Asystasia crispata 
# Asystasia dalzelliana 
# Asystasia excellens 
# Asystasia gangetica 
# Asystasia glandulifera 
# Asystasia glandulosa 
# Asystasia guttata 
# Asystasia hedbergii 
# Asystasia hirsuta 
# Asystasia hispida 
# Asystasia indica 
# Asystasia intrusa 
# Asystasia kerrii 
# Asystasia laticapsula 
# Asystasia lawiana 
# Asystasia ledermannii 
# Asystasia leptostachya 
# Asystasia lindauiana 
# Asystasia linearis 
# Asystasia lorata 
# Asystasia macrophylla 
# Asystasia malawiana 
# Asystasia masaiensis 
# Asystasia minutiflora 
# Asystasia moorei 
# Asystasia mysorensis 
# Asystasia natalensis 
# Asystasia nemorum 
# Asystasia noliae 
# Asystasia oppositiflora 
# Asystasia pusilla 
# Asystasia retrocarpa 
# Asystasia richardsiae 
# Asystasia riparia 
# Asystasia salicifolia 
# Asystasia scandens 
# Asystasia schliebenii 
# Asystasia stenosiphon 
# Asystasia subbiflora 
# Asystasia tanzaniensis 
# Asystasia travancorica 
# Asystasia trichotogyne 
# Asystasia varia 
# Asystasia variabilis 
# Asystasia vogeliana 
# Asystasia welwitschii 
# Asystasia zambiana 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

* W3Tropicos

பகுப்பு:முண்மூலிகைக் குடும்பப் பேரினங்கள்
பகுப்பு:தாவரவியல் பெயருடையக் கட்டுரைகள்
சுவாதி மாலீவால்

**சுவாதி மாலீவால்** (*Swati Maliwal-*பிறப்பு: 15, அக்டோபர், 1984) ஓர் சமூக ஆர்வலர் மற்றும் தில்லி மாநிலங்களவை உறுப்பினர் ஆவார். இவர் தில்லி மகளிர் ஆணையத்தின் முன்னாள் தலைவர் ஆவார். இவர் தில்லி மகளிர் ஆணையத்தின் இளைய தலைவர் ஆவார்.

தில்லி மகளிர் ஆணையத்தில் சேருவதற்கு முன்பு, மலிவால் தில்லி முதலமைச்சரின் பொதுக் குறைகள் குறித்து ஆலோசகராகப் பணியாற்றினார்.

சமூக ஆர்வலர் அண்ணா அசாரே மற்றும் அரவிந்த் கெஜ்ரிவால் தலைமையிலான ஊழலுக்கு எதிரான இந்திய இயக்கத்தின் முக்கிய உறுப்பினராக மாலீவால் இருந்தார். 2015-இல் அரவிந்த் கெஜ்ரிவால் அரசு அமைந்த பிறகு, தில்லி மகளிர் ஆணையத்தின் தலைவராக மாலீவால் நியமிக்கப்பட்டார். இவர் சனவரி 2024-இல் மாநிலங்களவை உறுப்பினராகத் தேர்ந்தெடுக்கப்பட்டார்.

## வாழ்க்கை
மாலீவால் 1984ஆம் ஆண்டு அக்டோபர் 15ஆம் தேதி உத்தரப் பிரதேசத்தின் காசியாபாத்தில் பிறந்தார்  இவர் அமித்தி பன்னாடுப் பள்ளியில் பயின்றார். பின்னர் ஜெ. எசு. எசு. தொழில்நுட்ப கல்வி நிறுவனத்தில் தகவல் தொழில்நுட்பத்தில் இளநிலைப் பட்டம் பெற்றார். இவர் எச். சி. எல்லில்தனது வாழ்க்கையைத் தொடங்கினார். இதன் பிறகு அரவிந்த் கெஜ்ரிவால் மற்றும் மணீஷ் சிசோடியாவுடன் "பரிவர்தன்" என்ற தன்னார்வ தொண்டு நிறுவனத்தில் சேர்ந்தார்.

## அரசியல்
மலிவால் தனது முதல் பதவிக்காலத்தைச் சூலை 2015இல் தில்லி மகளிர் ஆணையத்தின் தலைவராகத் தொடங்கினார். சூலை 2018-இல் இவரது பதவிக்காலம் மேலும் மூன்று ஆண்டுகளுக்கு நீட்டிக்கப்பட்டது. மகளிர் ஆணைய தலைவர் பதவியை வகிக்கும் இளையவர் இவரே.

2018ஆம் ஆண்டில், ஏப்ரல் 13ஆம் தேதி தொடங்கிய 10 நாள் உண்ணாவிரதப் போராட்டத்தில் ஈடுபட்டார். 12 வயதுக்குட்பட்ட குழந்தைகளை பாலியல் பலாத்காரம் செய்பவர்களுக்கு மரண தண்டனை விதிக்கும் சட்டத்தை இயற்ற வேண்டும், ஐக்கிய நாடுகளின் தரநிலைகளின் கீழ் காவலரைப் பணியமர்த்துதல் மற்றும் காவல்துறையின் பொறுப்புக்கூறலை கோருதல் உள்ளிட்ட பல கோரிக்கைகளை இவர் வலியுறுத்தி உண்ணாவிரதம் மேற்கொண்டிருந்தார். மாலீவால் பிரதமர் நரேந்திர மோதிக்கு ஒரு திறந்த கடிதத்தை வெளியிட்டார். இவரது வேலைநிறுத்தம் 16 மற்றும் 8 வயதுடைய சிறுமிகள் இருவர் பாலியல் பலாத்காரம் செய்யப்பட்டதாகக் கூறப்படும் தொடர் போராட்டங்களின் போது நடந்தது.

## மேற்கோள்கள்

பகுப்பு:காசியாபாத் மாவட்ட (இந்தியா) நபர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:தில்லி அரசியல்வாதிகள்
கள்ளப்பாடு

**கள்ளப்பாடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு அண்மையில், தெற்கே அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
வினீதா குப்தா

**வினீதா குப்தா** (*Vineeta Gupta*) ஓர் அமெரிக்க மனித உரிமை ஆர்வலர் மற்றும் பரோபகாரர் ஆவார். இவர்  எச்ஐவி/எய்ட்ஸ் நிறுத்து, இந்தியா முன்முயற்சியின் நிறுவனர் மற்றும் இயக்குநர் ஆவார்.

## கல்வி
குப்தா இந்தியாவில் பிறந்தார். இங்கு இவர் மருத்துவம் மற்றும் சட்டத்துறைகளில் பட்டம் பெற்றார். பின்னர், இவர் நோட்ரெ டேம் பல்கலைக்கழகத்தில் பயின்றார். இங்கு இவர் பன்னாட்டு மனித உரிமைகள் சட்டத்தில் முதுகலைப் பட்டம் பெற்றார்.

## பணி
குப்தா சேரிகளில் பணிபுரியும் அரசு மருத்துவ அதிகாரியாகத் தனது வாழ்க்கையைத் தொடங்கினார். இவரது தொழில் வாழ்க்கையில், இவர் 1990களில் பஞ்சாபில் மருத்துவ சேவை வகுப்பு அதிகாரியாக பணியாற்றினார். மக்கள் சிவில் உரிமைகளுக்கான கழகம் பணியாற்றினார். இங்கு இவர் ஊழலுக்கு எதிரான நிலைப்பாட்டை எடுக்க முயன்றார். வினீதா குப்தா & பஞ்சாப் மாநிலம் என்ற வழக்கில், பஞ்சாபில் நடுவண் ஒற்று முகமை அலுவலகங்கள், விசாரணை மையங்கள் மற்றும் காவல் நிலையங்களில் சித்திரவதைக் கருவிகளைப் பயன்படுத்துவதற்கு எதிராக வாதிட்டு வெற்றி பெற்றார். 2001ஆம் ஆண்டு பஞ்சாபில் ஒரு மருத்துவமனையை மூடுவதற்கு எதிர்ப்பு தெரிவித்ததற்காக இவர் சட்டவிரோதமாகத் தடுத்து வைக்கப்பட்டார். பன்னாட்டு மன்னிப்பு அவை மனித உரிமைகள் அறிக்கை, பஞ்சாப் அரசாங்கம் குப்தாவை அநீதிக்குச் சவால் விடுத்ததற்காகத் துன்புறுத்தியதை ஆவணப்படுத்தியது.

இந்தியாவில் எச்.ஐ.வி/ எய்ட்ஸ், காசநோய் மற்றும் மலேரியாவால் ஏற்படும் சவால்களைச் சமாளிக்க குப்தா, எச்ஐவி/எய்ட்சை நிறுத்து இந்தியா முன்முயற்சியை நிறுவினார். இந்த அமைப்பினை நிறுவுவதற்கு முன்பு, இவர் இன்சாப் பன்னாட்டு அமைப்பின் பொதுச் செயலாளராக இருந்தார்.

2020 முதல் 2022 வரை, குப்தா *ஆக்சன் குளோபல் ஹெல்த் அட்வகேசியின்* செயலக இயக்குநராகப் பணியாற்றினார். இதில் சேர்வதற்கு முன்பு, இவர் *குளோபல் ஹெல்த் அட்வகேசி இன்குபேட்டரில்* இயக்குநராக இருந்தார்.

2022-இல், குப்தா பொதுச் சுகாதார சட்டத்திற்கான வலையமைப்பின் நிர்வாக இயக்குநராகச் சேர்ந்தார்.

குப்தா, பாலின உணர்திறன் மீது ஒரு குறிப்பிட்ட முக்கியத்துவத்துடன், அணுகக்கூடிய சுகாதார அமைப்புகளை, மலிவு விலையில் பொதுவான மருந்துகளை உருவாக்க உதவினார். பொது மருந்துகளுக்கான அணுகலைக் கட்டுப்படுத்தக்கூடிய இந்தியக் காப்புரிமைச் சட்டத்தில் திருத்தங்களை எதிர்க்கும் பணிக்காகவும் அவர் அறியப்படுகிறார்.

## மேற்கோள்கள்

பகுப்பு:இந்திய மனித உரிமைச் செயற்பாட்டாளர்கள்
பகுப்பு:மனித உரிமைச் செயற்பாட்டாளர்கள்
பகுப்பு:அமெரிக்கச் செயற்பாட்டாளர்கள்
வர்தன் அரோரா

**வர்தன் அரோரா** (பிறப்பு: ஏப்ரல் 22, 1992) ஒரு இந்திய ஒலிப்பதிவு கலைஞரும், பாடலாசிரியரும் நியூயார்க்கில் வசித்து வரும் நடிகருமாவார்,

## ஆரம்ப கால வாழ்க்கை
வர்தன் அரோரா, இந்தியாவின் புது டெல்லியில் 1992 ஆம் ஆண்டில் பிறந்தவர். புது தில்லியில் உள்ள பிரித்தானிய பள்ளியில் பயின்றுள்ள அவர் நியூயார்க் பல்கலைக்கழகத்தின் திஸ்ச் கலைப்பள்ளியில் நாடகப் படிப்பைத் தொடர்ந்துள்ளார்.

## தொழில்
வர்தன் அரோராவின் பாப் இசை வாழ்க்கையானது 2016 ஆம் ஆண்டு வெளியான அவரது முதல் தனிப்பாடலான "ஃபீல் குட் சாங்"("Feel Good Song") என்பதன் மூலம்  ஆரம்பமானது. அரோரா எழுதிய இப்பாடல், **[[சுபாட்டிபை|சுபாட்டிபையின்]]**  50பரவலான பாடல்கள் பட்டியலில் ஒன்றாகப் பட்டியலிடப்பட்டுள்ளது  2018 ஆம் ஆண்டில், அவரது அடுத்த தனிப்பாடலான *வாட் இஃப்(What If)* வெளியானதைத் தொடர்ந்து, வானவில் மாதத்தில் ஜெஸ்ஸி செயிண்ட் ஜான், ஸோலிடா, ரெய்னா மற்றும் பிறர் போன்ற நகைச்சுவையான செயல்களை வெளிப்படுத்தியதன் மூலம் பில்போர்ட் இதழில் 12 LGBTQ இசைக்கலைஞர்களில் ஒருவராக அரோரா அடையாளம் காட்டப்பட்டுள்ளார்.

2019 ஆம் ஆண்டில் "ஜனவரி" மற்றும் "முப்பது அண்டர் முப்பது" எனப்படும் தனிப்பாடல்களை வெளியிட்டுள்ளார். இந்தியாவைச் சேர்ந்த பாடலாசிரியர் நடாலியா லால்வானியுடன் இணைந்து அவர் பாடல்களை எழுதியுள்ளார்.

ஒரு நடிகராக, நவோமி வாட்ஸ் நடித்த நெட்ஃபிக்ஸ்ஸின் உளவியல் விறுவிறுப்பான *ஜிப்சி என்பதில்* வர்தன் அரோரா நடித்துள்ளார்.

அரோரா எல்ஜிபிடி சமூகத்திற்காக வெளிப்படையாகப் பேசும் போராளியாக இருந்து வருகிறார், மேலும் மனநலப் பிரச்சினைகளைப் பற்றி அதிக விழிப்புணர்வைச் சேகரிப்பதற்காக அவர் பெருவிருப்ப கட்டாய மனப்பிறழ்வு பற்றிய தனது போராட்டங்களைப் பற்றி வெளிப்படையாகக் கூறியுள்ளார்.

2019 ஆம் ஆண்டில், அரோரா *ராங் டர்ன்* என்ற படத்திலும்  நடித்துள்ளார்.

## திரைப்படவியல்

### நீட்டிக்கப்பட்ட நாடகங்கள்

### தனிப்பாடல்கள்

## மேற்கோள்கள்

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:ந.ந.ஈ.தி நபர்கள்
முக்தா கோட்சே

**முக்தா வீரா கோட்சே**  ( *Mugdha Veira Godse* ) (பிறப்பு: ஜூலை 26, 1986) ஓர் இந்திய நடிகையும் மற்றும் வடிவழகியுமாவர். முன்னாள் வடிவழகியான முக்தா கோட்சே, 2004இல் நடந்த *பெமினா மிஸ் இந்தியா* போட்டியில் அரையிறுதிப் போட்டியாளராக இருந்தார். மதுர் பண்டார்கரின் 2008 திரைப்படமான *பேஷன்* என்ற திரைப்படத்தில் இவர் நடிகையாக அறிமுகமானார். *மராத்தி பால் பட்டே புதே* என்ற மராத்தி உண்மைநிலை நிகழ்ச்சியில் நடுவர்களில் ஒருவராக இருந்தார். 2015 ஆம் ஆண்டு வெளிவந்த தமிழ் திரைப்படமான தனி ஒருவன் படத்திலும் நடித்துள்ளார்.

## ஆரம்ப வாழ்க்கை மற்றும் தொழில்
thumb|ஒரு அழகிப் போட்டியில் முக்தா கோட்சே
முக்தா கோட்சே 26 ஜூலை 1986 அன்று புனேவில் ஒரு சிறிய நடுத்தர குடும்பத்தில் பிறந்தார். புனேவில் உள்ள நூதன் மராத்தி வித்யாலயாவில் பள்ளிப்படிப்பை முடித்தார். பின்னர்,தனது இளங்கலை வணிகவியல் பட்டப்படிப்பை புனேவில் உள்ள மராத்வாடா மித்ரா மண்டல் வணிகக் கல்லூரியில் முடித்தார். இவரது ஆரம்ப நாட்களில், முக்தா எண்ணெய் விற்று ஒரு நாளைக்கு ரூ.100 மட்டுமே சம்பாதித்தார். பின்னர் இவர் உடற்பயிற்சிக் கூடத்தில் பயிற்சி செய்யத் தொடங்கினார். மேலும், உள்ளூர் அழகுப் போட்டிகளில் பங்கேற்றார். 2002 இல், இவர் *கிளாட்ராக்ஸ் மெகா மாடல் ஹன்ட்* என்ற நிகழ்ச்சியில் பங்கேற்று வென்றார். 2004 ஆம் ஆண்டில், இந்தியாவின் மிகப்பெரிய வடிவழகிப் போட்டியான பெமினா மிஸ் இந்தியா என்பதில் முக்தா பங்கேற்றார்.அதில் இவர் அரையிறுதிக்கு வந்து *மிஸ் பெர்பெக்ட் டென்* பட்டத்தை வென்றார். பின்னர் மும்பை சென்று விளம்பரங்களில் தோன்றினார்.

சாருக் கானுடன் சேர்ந்து பாரதி ஏர்டெல் லிமிடெட் விளம்பரம் மற்றும் *குளோஸ்-அப்* பற்பசை விளம்பரம் ஆகியவற்றிலும் தோன்றியுள்ளார். பத்திரிகை விளம்பரங்கள், இசைக் காணொளிகள், விளம்பரங்கள் மற்றும் தேசிய மற்றும் சர்வதேச நடையழகு நிகழ்சிகளில் நடப்பது போன்றவற்றிலும் ஈடுபட்டு வருகிறார். மதுர் பண்டார்கர் இயக்கியிருந்த *ஃபேஷன்* என்ற பாலிவுட் படத்தில் பிரியங்கா சோப்ரா, கங்கனா ரனாவத் மற்றும் அர்பாஸ் கான் ஆகியோருடன் நடித்ருந்தார்.

*சி லிமிட்டட்* என்ற நுகர்வோர் பொருட்கள் நிறுவனத்தின் *ஆலண்டியா யோகர்ட்* விளம்பரத்திலும் இவர் தோன்றினார். சந்தீப் மர்வாவா என்ற தொழிலதிபர் நடத்தி வரும் ஆசியத் திரைப்பட &amp;amp; தொலைக்காட்சி அகாதமியின் 8வது சர்வதேச திரைப்பட &amp;amp; தொலைக்காட்சி விருது சமீபத்தில் இவருக்கு வழங்கப்பட்டது.

## திரைப்பட வாழ்க்கை
கோட்சே *ஃபேஷன்* (2008) என்ற திரைப்படத்தின் மூலம்  பாலிவுட்டில் அறிமுகமானார். பிரியங்கா சோப்ரா மற்றும் கங்கனா ரனாவத் ஆகியோரும் இதில் நடித்திருந்தனர். இந்தப் படத்தில் நடித்ததற்காக சிறந்த பெண் அறிமுக நடிகைக்கான பிலிம்பேர் விருதுக்கு பரிந்துரைக்கப்பட்டார் மற்றும் சிறந்த பெண் அறிமுக நடிகைக்கான அப்சரா விருதை வென்றார்.

2009 ஆம் ஆண்டில், *ஆல் தி பெஸ்ட்* மற்றும் *ஜெயில்* ஆகிய இரண்டு படங்களில் முக்தா கோட்சே தோன்றினார். பாபி தியோலுக்கு இணையாக நடித்த *ஹெல்ப்*, 13 ஆகஸ்ட் 2010 அன்று வெளியிடப்பட்டது. *கலி கலி சோர் ஹை* திரைப்படம் பிப்ரவரி 2012 இல் வெளியானது. *வில் யூ மெரி மீ?* மார்ச் 2012 இல் வெளியிடப்பட்டது. *பவர் கப்பிள்* உண்மைநிலை நிகழ்ச்சியில் கோட்சே மற்றும் இவரது காதலன் ராகுல் தேவ் இருவரும் கலந்து கொண்டனர்.

## மேற்கோள்கள்

## வெளி இணைப்புகள்
* 
* 

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1982 பிறப்புகள்
பிலேஃபாரிசு

**பிலேஃபாரிசு** (தாவரவியல் வகைப்பாடு: *Blepharis*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1789  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  ஆப்பிரிக்கக் கண்டம் முதல் வெப்ப வலயத்தில் உள்ள ஆசியப்பகுதிகள் வரை உள்ளன.

## இப்பேரினத்தின் இனங்கள்
இப்பேரினத்தின், இனங்களில் மொத்தம் 128  இனங்கள். பன்னாட்டு அறிஞரால் ஏற்றுக்கொள்ளப்பட்டுள்ளன. அவற்றிற்கான சான்றுகளுடன், அவைகள் கீழே தரப்பட்டுள்ளன.

# Blepharis acanthodioides 
# Blepharis acuminata 
# Blepharis aequisepala 
# Blepharis affinis 
# Blepharis angusta 
# Blepharis aspera 
# Blepharis asteracantha 
# Blepharis attenuata 
# Blepharis bainesii 
# Blepharis boranensis 
# Blepharis breyeri 
# Blepharis buchneri 
# Blepharis burundiensis 
# Blepharis calcitrapa 
# Blepharis capensis 
# Blepharis chrysotricha 
# Blepharis ciliaris 
# Blepharis crinita 
# Blepharis cuanzensis 
# Blepharis cuspidata 
# Blepharis decussata 
# Blepharis dhofarensis 
# Blepharis dilatata 
# Blepharis diplodonta 
# Blepharis diversispina 
# Blepharis drummondii 
# Blepharis dunensis 
# Blepharis duvigneaudii 
# Blepharis edulis 
# Blepharis eilensis 
# Blepharis espinosa 
# Blepharis exigua 
# Blepharis fenestralis 
# Blepharis ferox 
# Blepharis flava 
# Blepharis fleckii 
# Blepharis forgiarinii 
# Blepharis furcata 
# Blepharis gazensis 
# Blepharis gigantea 
# Blepharis glinus 
# Blepharis glomerans 
# Blepharis glumacea 
# Blepharis grandis 
# Blepharis grossa 
# Blepharis gypsophila 
# Blepharis hildebrandtii 
# Blepharis hirtinervia 
# Blepharis huillensis 
# Blepharis ilicifolia 
# Blepharis ilicina 
# Blepharis inaequalis 
# Blepharis inermis 
# Blepharis inflata 
# Blepharis innocua 
# Blepharis inopinata 
# Blepharis integrifolia 
# Blepharis involucrata 
# Blepharis itigiensis 
# Blepharis javanica 
# Blepharis katangensis 
# Blepharis kenyensis 
# Blepharis kuriensis 
# Blepharis laevifolia 
# Blepharis lawsonii 
# Blepharis leendertziae 
# Blepharis linariifolia 
# Blepharis longifolia 
# Blepharis longispica 
# Blepharis macra 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:முண்மூலிகைக் குடும்பப் பேரினங்கள்
கம்மின்ஸ் மகளிர் பொறியியல் கல்லூரி, நாக்பூர்

**மகரிஷி கார்வே ஸ்திரீ சிக்ஷன் சம்ஸ்தாவின் கம்மின்ஸ் மகளிர் பொறியியல் கல்லூரி, நாக்பூர்** (CCOEW, நாக்பூர்) என்பது இந்தியாவின் மகாராஷ்டிர மாநிலம் நாக்பூர் மாவட்டத்தில் 2010 ஆம் ஆண்டில் நிறுவப்பட்ட மகளிர் பொறியியல் கல்லூரியாகும். நாக்பூர் பல்கலைக்கழகத்தோடு இணைந்துள்ள இக்கல்லூரியானது  மகரிஷி கார்வே ஸ்திரீ சிக்ஷன் சம்ஸ்தா என்ற அமைப்பினால் நிவகிக்கப்படுகிறது.

புதுமையான நடைமுறைகள் மற்றும் தரமான வேலைவாய்ப்புகள் மூலம் தரமான கல்வியை வழங்குவதை நோக்கமாகக் கொண்டு இயங்கிவரும் இக்கல்லூரியானது தேசிய மதிப்பீடு மற்றும் தரச்சான்று அவையினால் பி ++ தரமதிப்பு பெற்று அங்கீகரிக்கப்பட்டுள்ளது.

## வரலாறு
1896 ஆம் ஆண்டில் மகரிஷி கார்வே என்பவர் சமூக ரீதியாக ஒடுக்கப்பட்ட பெண்களின் கல்வி மற்றும் விடுதலை ஆகியவைகளுக்காக **ஹிங்னே ஸ்திரீ சிக்ஷன் சம்ஸ்தா** என்ற தொண்டு நிறுவனத்தை தொடங்கியுள்ளார். இதுவே பிற்பாடு  **மகரிஷி கார்வே ஸ்திரீ சிக்ஷன் சம்ஸ்தா**(MKSSS), என மாறியுள்ளது.

இந்நிறுவனத்தின் பெயர் இந்தி மொழியில் அமைந்துள்ளது. அதில், **கார்வே** என்பது நிறுவனரின் பெயராகும். இவர் **மகரிஷி** அதாவது சிறந்த முனிவர் என்று பெருமையாக அழைக்கப்பட்டார். **ஸ்திரீ** என்றால் பெண்கள், **சிக்ஷன்** என்றால் கல்வி மற்றும் **சமஸ்தா** என்றால் நிறுவனம் அதன்படி **கார்வே மகரிஷி பெண்கள் கல்வி நிறுவனம்** என்பதே இதன் பொருளாகும். 

இதன் மூலம் முதன்முதலில் புனேவில் மகரிஷி கார்வே ஸ்திரீ சிக்ஷன் சம்ஸ்தாவின் கம்மின்ஸ் மகளிர் பொறியியல் கல்லூரி என்ற பெயரில் பெண்களுக்கான பொறியியல் கல்லூரியை நிறுவியது , இவ்வாறு இது தொடங்கி, 119 ஆண்டுகளில் புனே, நாக்பூர், சதாரா, வை, ரத்னகிரி, கம்ஷெட் போன்ற மகாராஷ்டிரா மாநிலத்தின் பிற மாவட்டங்களில் பல கல்வி நிறுவனங்களை ஆரம்பித்து நடத்திவருகிறது. 

இந்த நாக்பூரில் அமைந்துள்ள கம்மின்ஸ் மகளிர் பொறியியல் கல்லூரி ராஷ்டிரசந்த் துகாடோஜி மகாராஜ் நாக்பூர் பல்கலைக்கழகத்துடன் இணைக்கப்பட்டுள்ளது 

## படிப்புகள்
கம்மின்ஸ் பொறியியல் கல்லூரி, நாக்பூர், 

* ஆராய்ச்சி மற்றும் மேம்பாடு,  
* கணினி பொறியியல், 
* மின்னணுவியல் மற்றும் தொலைத்தொடர்பு பொறியியல், 
* இயந்திர பொறியியல் மற்றும் ஆலோசனை ஆகியவற்றுடன் தொடர்புடைய பல்வேறு பொறியியல் துறைகளில் இளங்கலை பாடங்களை பயிற்றுவிக்கிறது. 

## மேற்கோள்கள்

பகுப்பு:மகாராட்டிராவில் கல்வி
கம்மின்ஸ் மகளிர் பொறியியல் கல்லூரி, புனே

மகரிஷி கார்வே ஸ்திரீ சிக்ஷன் சம்ஸ்தாவின் **கம்மின்ஸ் மகளிர் பொறியியல் கல்லூரி, புனே** (CCOEW, புனே) என்பது இந்தியாவின் மகாராஷ்டிர மாநிலம் புனேவில் உள்ள ஒரு தன்னாட்சி பெற்ற பொறியியல் கல்லூரி ஆகும். 

சாவித்ரிபாய் புலே புனே பல்கலைக்கழகத்தோடு இணைக்கப்பட்டுள்ள இக்கல்லூரியானது  **மகரிஷி கார்வே ஸ்திரீ சிக்ஷன் சம்ஸ்தா** நிறுவனத்தால் நிர்வகிக்கப்படுகிறது.

## வரலாறு
1896 ஆம் ஆண்டில் மகரிஷி கார்வே என்பவர் சமூக ரீதியாக ஒடுக்கப்பட்ட பெண்களின் கல்வி மற்றும் விடுதலை ஆகியவைகளுக்காக **ஹிங்னே ஸ்திரீ சிக்ஷன் சம்ஸ்தா** என்ற தொண்டு நிறுவனத்தை தொடங்கியுள்ளார். இதுவே பிற்பாடு  **மகரிஷி கார்வே ஸ்திரீ சிக்ஷன் சம்ஸ்தா**(MKSSS), என மாறியுள்ளது.

1991 ஆம் ஆண்டு இந்த கல்வி நிறுவனத்தால் பெண்களுக்கு கல்வி கற்பதன் மூலம் அவர்களை சுயசார்புடையவர்களாக மாற்றும் நோக்கத்துடன் கிழக்கின் ஆக்ஸ்போர்டு' என்று அழைக்கப்படும் புனே நகரில் தொடங்கப்பட்டதே இக்கல்லூரியாகும். 

இக்கல்லூரி, புனே பல்கலைக்கழகத்துடன் இணைக்கப்பட்டுள்ளது மேலும் அகில இந்திய தொழில்நுட்பக் கல்விக் குழுவினால் (AICTE) தொழில்நுட்ப படிப்புகளையும் வழங்கிவருகிறது 

## தரவரிசைகள்
கல்வி நிறுவனங்களுக்கான தேசியத் தரவரிசைக் கட்டமைப்பின் படி, இக்கல்லூரி 2020 ஆம் ஆண்டில் பொறியியல் கல்லூரிகளில் 173 ஆம் தரவரிசையில் உள்ளது. 

## தொழில் முனைவோர் மேம்பாட்டு பிரிவு
thumb| ஆசிரியர்களின் உதவியுடன் E-செல் உறுப்பினர்களால் உருவாக்கப்பட்ட தயாரிப்புகள்
தொழில் முனைவோர் மேம்பாட்டு பிரிவு என்பது அதன் உறுப்பினர்களின் தொழில்முனைவு திறன்களை மேம்படுத்துவதற்கான ஒரு அமைப்பாகும். தொழில்முனைவோர் திறன்களை மேம்படுத்துவதற்கான பல்வேறு நிகழ்ச்சிகள் ஆண்டு முழுவதும் நடத்தப்படுகின்றன. இது தேசிய தொழில்முனைவோர் வலையமைப்பின் (NEN) ஒரு பகுதியாக இக்கல்லூரியில் அமைக்கப்பட்டுள்ளது. 

## மேற்கோள்கள்

பகுப்பு:மகாராட்டிராவில் கல்வி
தஞ்சோங் காராங் மக்களவைத் தொகுதி

**தஞ்சோங் காராங் மக்களவைத் தொகுதி** (மலாய்: *Kawasan Persekutuan Tanjong Karang*; ஆங்கிலம்: *Tanjong Karang Federal Constituency*; சீனம்: 大河联邦选区) என்பது மலேசியா, சிலாங்கூர் மாநிலத்தில், கோலா சிலாங்கூர் மாவட்டத்தில் அமைந்துள்ள ஒரு மக்களவைத் தொகுதி (**P095**) ஆகும்.

தஞ்சோங் காராங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

அத்துடன் அதே 1974-ஆம் ஆண்டில் இருந்து தஞ்சோங் காராங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## கோலா சிலாங்கூர் மாவட்டம்

கோலா சிலாங்கூர் மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.

கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.

## தஞ்சோங் காராங்

தஞ்சோங் காராங் ஒரு முக்கிம்; ஒரு நகரம்; மற்றும் நெல் வளரும் பகுதியாகும். 1936—ஆம் ஆண்டில் ஒரு தேசிய வேளாண் திட்டத்தின் மூலம் இங்கு நெல் சாகுபடி  தொடங்கப்பட்டது.

உள்ளூர் சிறுபான்மை சீனர்களும் இந்தியர்களும் நகர்ப்புற மற்றும் கடலோரப் பகுதிகளில் வாழ்கின்றனர். பெரும்பாலான மலாய்க்காரர்கள் கிராமப் புறங்களில் வாழ்கின்றனர்; மற்றும் வேளாண் நடவடிக்கைகளை, குறிப்பாக நெல் சாகுபடிகளை மேற்கொள்கின்றனர். குறைவான அளவில் தமிழர்கள் வாழ்ந்தாலும் அவர்களில் பெரும்பாலானவர் நெல் சாகுபடி துறையில் ஈடுபட்டுள்ளனர்.

## தஞ்சோங் காராங் வாக்குச் சாவடிகள்

2023 சூலை 18-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), தஞ்சோங் காராங் மக்களவைத் தொகுதி **34** தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## தஞ்சோங் காராங் மக்களவைத் தொகுதி

### தஞ்சோங் காராங்  சட்டமன்ற  தொகுதிகள்

## தஞ்சோங் காராங் சட்டமன்ற உறுப்பினர்கள் (2022)

## தஞ்சோங் காராங் தேர்தல் முடிவுகள்

## தஞ்சோங் காராங் வேட்பாளர் விவரங்கள்

## தஞ்சோங் காராங் உள்ளாட்சி மன்றங்கள்

### மலேசிய உள்ளாட்சி மன்றங்கள்

* மலேசிய உள்ளாட்சி மன்றங்களின் பட்டியல்

## மேற்கோள்கள்

## மேலும் காண்க
* கோலா சிலாங்கூர் மாவட்டம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

‎பகுப்பு:சிலாங்கூர் நாடாளுமன்றத் தொகுதிகள்
ஜெகதீஷ் சௌத்ரி

**ஜெகதீஷ் சௌத்ரி** (பிறப்பு 1941 அல்லது 1942; இறப்பு 21 ஜூலை 2014) ஒரு இந்திய அரசியல்வாதியும், பீகார் சட்டமன்ற உறுப்பினரும் ஆவார்.

ஜனதா கட்சியில் பங்கேற்ற வரலாற்றைக் கொண்ட ஒரு சோசலிஸ்ட் இவராவார்.சௌத்ரி தர்பங்கா கிராமப்புறத் தொகுதியிலிருந்து பீகார் சட்டமன்றத்திற்குத்  தேர்ந்தெடுக்கப்பட்டு மூன்று முறை பதவி வகித்தார்;  இவர் 1977  மற்றும் 1980 ஆம் ஆண்டுகளில் அந்தக் கட்சியின் உறுப்பினராகவும், பின்னர் 1990 இல்  ஜனதா தளத்தின் உறுப்பினராகவும் தேர்ந்தெடுக்கப்பட்டார். 

சௌத்ரி திருமணமானவர் மற்றும் இரண்டு மகன்கள் உட்பட  ஐந்து குழந்தைகளுகளுக்குத் தந்தையும் ஆவார்.  , முதல் இருவரின் பெயர் ராகுல் மற்றும் ரோஹித் ஆகும்.

## குறிப்புகள்

பகுப்பு:2014 இறப்புகள்
பகுப்பு:பீகார் அரசியல்வாதிகள்
உஷா மிட்டல் தொழில்நுட்ப கல்வி நிறுவனம்

**உஷா மிட்டல் தொழில்நுட்ப கல்வி நிறுவனம்**  என்பது இந்தியாவின் மும்பையில் 1997 ஆம் ஆண்டு நிறுவப்பட்ட ஒரு மகளிர்பொறியியல் கல்லூரி ஆகும். திருமதி நதிபாய் தாமோதர் தாக்கர்சே மகளிர் பல்கலைக்கழகத்துடன் இணைந்துள்ள இக்கல்லூரி முன்னதாக **பெண்களுக்கான தொழில்நுட்ப நிறுவனம்** (ITW) என அறியப்பட்டது. 

இந்த கல்லூரியானது தி. ந. தா. தா. மகளிர் பல்கலைக்கழகத்தால் நேரடியாக நிர்வகிக்கப்படுகிறது மேலும் அகில இந்திய தொழில்நுட்பக் கல்வி கவுன்சில் (AICTE) மற்றும் பல்கலைக்கழக மானியக் குழு (UGC) ஆகியவற்றால் அங்கீகரிக்கப்பட்டுள்ளது.

இக்கல்லூரி, தற்போது 800க்கும் மேற்பட்ட மாணவர்கள், 50 ஆசிரியர்கள் அடங்கியதும் மும்பையில் உள்ள ஒரே பெண் பொறியியல் நிறுவனமுமாகும். உலகெங்கிலும் உள்ள தொழில்நுட்பத் துறையில் நிகழும் மாற்றங்களை அவ்வப்போது கவனித்து அதற்க்கேற்றாற்ப் போல பாடத்திட்டங்களை அமைத்து பயிற்றுவிக்கப்படும் இக்கல்லூரியானது நாட்டின் புகழ்பெற்ற தொழில்நுட்ப நிறுவனங்கள் மற்றும் ஆராய்ச்சி ஆய்வகங்களுடன் கல்வி பிணைப்புகளையும் ஏற்படுத்தியுள்ளது.

## வரலாறு
தி. ந. தா. தா கல்வி நிறுவனம், பெண்களுக்கான தொழில்நுட்ப நிறுவனம் என்ற பெயரில் 1997 ஆம் ஆண்டில் **மகரிஷி டாக்டர் தோண்டோ கேசவ் கார்வே** என்பவரால் நிறுவப்பட்டது.  

லக்ஷ்மி நிவாஸ் மிட்டல் அறக்கட்டளையின் தாராள நன்கொடையின் காரணமாக இந்த நிறுவனம் **உஷா மிட்டல் தொழில்நுட்ப கல்வி நிறுவனம்** என்று பெயர் மாற்றப்பட்டது.

## படிப்புகள்
இந்தக்கல்லூரியில் 

* கணினி அறிவியல் மற்றும் தொழில்நுட்பம், 
* மின்ணனுவியல் மற்றும் தகவல் தொடர்பு பொறியியல்
* தகவல் தொழில்நுட்பம்
* கணினி பொறியியல்
* தரவு அறிவியல் மற்றும் 
* செயற்கை நுண்ணறிவு ஆகிய ஆறு பிரிவுகளில் நான்கு வருட இளங்கலை பட்டப்படிப்பும், 
* கணினி அறிவியல் மற்றும் தொழில்நுட்பம், 
* மின்ணனுவியல் மற்றும் தகவல் தொடர்பு பொறியியல் ஆகிய இரு பிரிவுகளில் இரண்டு வருட முதுகலை பட்டப்படிப்பும் பயிற்றுவிக்கப்படுகிறது, 

## குழுக்கள்
இக்கல்லூரியில் பல  கணிணி நிறுவனங்களின் மாணவர் பிரிவுகளை ஏற்ப்படுத்தப்பட்டுள்ளன: 

* ஐஇஇஇ,  
* இந்திய கணிணிக் கழகம் (CSI), 
* கணிமைப் பொறிகளுக்கான சங்கம் (ACM) மற்றும்
* E-Elite, தேசிய தொழில் முனைவோர் வலையமைப்பு (NEN)   போன்றவைகளோடு
* தேசிய சேவை திட்டத்தின் (என்எஸ்எஸ்) பிரிவும் உள்ளது. 
* 2019 ஆம் ஆண்டில், கூகுளால் நிர்வகிக்கப்படும் '''கூகுள் டெவலப்பர் மாணவர் கிளப்''' (GDSC) எனப்படும் அமைப்பையும் ஏற்படுதியுள்ளது. இந்த அமைப்பைக் கொண்ட சில கல்லூரிகளில் இதுவும் ஒன்றாகும்.

2009 ஆம் ஆண்டில், ACM மாணவர்கள் குழுவால் ஏற்பாடு செய்யப்பட்ட தேசிய அளவிலான மாநாட்டு-தொழில்நுட்ப விழாவான ' டெக் டொர்னாடோ ' ஐ இக்கல்லூரி மாணவர் பிரிவு நடத்தியுள்ளது. அதன் தலைவராக  டாக்டர் டிஜே மேத்யூ இருந்துள்ளார். அதன் கோப்பையை பி.எஸ்.ஜி கோயம்புத்தூர் கல்லூரி வென்றுள்ளது.

## மேற்கோள்கள்

பகுப்பு:மகாராட்டிராவில் கல்வி
சீமாட்டி அம்ரித்பாய் தாகா மற்றும் திருமதி. ரத்னிதேவி புரோகித் மகளிர் கல்லூரி

**சீமாட்டி அம்ரித்பாய் தாகா மகளிர் கலை,அறிவியல் கல்லூரி மற்றும் திருமதி ரத்னிதேவி புரோஹித் வீட்டு அறிவியல் மற்றும் தொழில்நுட்பக் மகளிர் கல்லூரி** , என்பது  மகாராஷ்டிர மாநிலம் நாக்பூரில்  1932 ஆம் ஆண்டில் நிறுவப்பட்ட  ஒரு மகளிர் பொதுப் பட்டக் கல்லூரியாகும். 

கலை மற்றும் வணிகம் மற்றும் அறிவியல், வீட்டு அறிவியல், விடுதி மேலாண்மை போன்ற பிரிவுகளில் பல்வேறு இளங்கலைப் படிப்புகளை பயிற்றுவிக்கும் இக்கல்லூரியானது ராஷ்டிரசந்த் துகாடோஜி மகாராஜ் நாக்பூர் பல்கலைக்கழகத்துடன் இணைக்கப்பட்டுள்ளது. 

## வரலாறு
1932 முதல் 1935 வரை "மகளிர் கலைக் கல்லூரி" என்றும் 1935 முதல் "மகளிர் மத்திய கல்லூரி" என்றும் அழைக்கப்பட்ட கல்லூரி, 1952 ஆம் ஆண்டில் சேத் பத்ரிதாஸ் தாகாவின் தாயாரின் பெயரிலான நன்கொடை காரணமாக **சீமாட்டி அம்ரித்பாய் தாகா மகளிர் கல்லூரி** என்று மாற்றப்பட்டது, 1977 ஆம் ஆண்டில் திரு.பன்வாரிலால் புரோஹித்தின் நன்கொடை காரணமாக அவரது தாயாரின் பெயரான **திருமதி ரத்னிதேவி புரோஹித்** என்பதையும் இணைத்து  தற்போதுள்ள பெயர் பெற்றுள்ளது.

## துறைகள்

* மராத்தி
* ஆங்கிலம்
* இந்தி
* வரலாறு
* உளவியல்
* அரசியல் அறிவியல்
* பொருளாதாரம்
* சமஸ்கிருதம்
* சமூகவியல்
* நிலவியல்
* தத்துவம்
* உணவு அறிவியல்
* வீட்டு மேலாண்மை
* வீட்டு அறிவியல்
* உடற்கல்வி
* கணினி அறிவியல்
* மேலாண்மை
* வர்த்தகம்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் 'ஏ' தரச்சான்றும் பெற்றுள்ளது. 

## மேற்கோள்கள்

பகுப்பு:மகாராட்டிராவில் கல்வி
ஜாக்கியா சோமன்

**ஜாக்கியா சோமன்** (Zakia Soman) ஓர் இந்தியப் பெண்கள் உரிமை ஆர்வலர் மற்றும் பாரதிய முஸ்லிம் மகளிர் இயக்கம்  எனும் அரசு சாரா பெண்கள் உரிமைகள் அமைப்பின் நிறுவனர் ஆவார்.

## இளமை
ஜாக்கியா சோமானி குஜராத் மாநிலம்  அகமதாபாத் நகரத்தில் பிறந்தார்.

## பணி
ஜக்கியா குசராத்து பல்கலைக்கழகத்தில் ஆங்கிலத்தில் வணிகத் தொடர்புப் பேராசிரியராகப் பணியாற்றினார்.

## செயல்பாடு
ஜாக்கியா முஸ்லிம் பெண்களின் உரிமைகளுக்காக வாதிடுபவர். இவர் அமைதி மற்றும் நீதி, மதச்சார்பின்மை, மனித உரிமைகள் மற்றும் சிறுபான்மையினர் உரிமைகள் ஆகிய பிரச்சினைகளில் பணியாற்றியுள்ளார். இவர் *ஆக்‌ஷன் எய்டில்* அமைதி மற்றும் மனித பாதுகாப்பு கருப்பொருளையும் அமைத்தார்.

ஜாக்கியா வறுமை ஒழிப்புக்கான தெற்காசியக் கூட்டமைப்பில் உறுப்பினராக உள்ளார். ஜக்கியா தனது வேலையை விட்டுவிட்டு சிறுபான்மையினரின் உரிமைகளுக்காகப் பணியாற்றத் தொடங்குவதற்கு முன்பு குசராத்தில் பல்கலைக்கழகப் பேராசிரியராக இருந்தார். இவர் அமைதி மற்றும் சகிப்புத்தன்மைக்கான அறிவுசார் செயல்பாட்டில் ஈடுபடும் அமைதி ஆய்வு மையத்தின் நிறுவனர் ஆவார்.

## அங்கீகாரம்
2014ஆம் ஆண்டில், தேசிய மகளிர் ஆணையத்தால் சிறந்த பெண் சாதனையாளர் விருது ஜாக்கியாவிற்கு வழங்கப்பட்டது. நவம்பர் 2015-இல் பிபிசியின் 100 அச்சமற்ற பெண்கள் பட்டியலில் ஒருவராக இடம்பெற்றுள்ளார்.

## சேவைகள்

* புனித இடங்களை மீட்டெடுத்தல்: ஹாஜி அலி தர்காவுக்குள் நுழைவதற்காக முஸ்லிம் பெண்களின் போராட்டம்.
* வளர்ச்சிக் கொள்கை விமர்சன இதழ்: தொகுதி. 1 மலர். 3: கோவிட்-19 சகாப்தத்தில் வாழ்க்கை: ஹீரா லால் தாக்கத்தை உணருதல்
* தைரியம் வெளியானது: முஸ்லீம் பெண்களின் வாழ்க்கை, போராட்டங்கள் மற்றும் தலைமைத்துவத்தின் தனிப்பட்ட கதைகள்
* குடும்பத்திற்குள் நீதி தேடுதல்: முஸ்லீம் தனிநபர் சட்டத்தில் சீர்திருத்தங்கள் குறித்த முஸ்லீம் பெண்களின் பார்வைகள் பற்றிய தேசிய ஆய்வு
* இந்திய முஸ்லீம் பெண்கள் இயக்கம்: பாலின நீதி மற்றும் சம குடியுரிமைக்காக
* பலதார மணங்களில் பெண்களின் நிலை மற்றும் சட்டப் பாதுகாப்பு தேவை

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:இந்திய முஸ்லிம் பெண்கள்
பொலோனியம் டெட்ராபுரோமைடு

**பொலோனியம் டெட்ராபுரோமைடு** (*Polonium tetrabromide*) என்பது PoBr4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியமும் புரோமினும் சேர்ந்து இச்சேர்மம் உருவாகிறது.

## தயாரிப்பு
200 ° செல்சியசு வெப்பநிலை  முதல் 250 °செல்சியசு வெப்பநிலை வரையிலான வெப்பநிலையில்  புரோமின் மற்றும் பொலோனிம் தனிமங்கள் நேரடியாக வினைபுரிந்தால் பொலோனியம் டெட்ராபுரோமைடு உருவாகும்.
 
பொலோனியம் டெட்ரா அயோடைடைப் போலவே, பொலோனியம் டையாக்சைடும் ஐதரசன் புரோமைடும் வினைபுரிந்தாலும் பொலோனியம் டெட்ராபுரோமைடு உருவாகும்:

::PoO2 + 4 HBr → PoBr4 + 2 H2O

## பண்புகள்
பொலோனியம் டெட்ராபுரோமைடு ஒரு வெளிர் சிவப்பு நிற திடப்பொருளாகும். இது எளிதில் நீர்த்துப்போகும் தன்மை கொண்டது. கனசதுரப் படிக அமைப்பில், இடக்குழு Fm3m (எண். 225) மற்றும் அணிக்கோவை அளவுரு a = 5.6 Å என்ற அளவுடன்  படிகமாகிறது. 

## மேற்கோள்கள்

பகுப்பு:பொலோனியம் சேர்மங்கள்
பகுப்பு:புரோமைடுகள்
கவிதா ரமணன்

**கவிதா ரமணன்** (*Kavita Ramanan*) பிரெவுன் பல்கலைக்கழகத்தில் பயன்பாட்டுக் கணித பேராசிரியராக பணிபுரியும் நிகழ்தகவு கோட்பாட்டாளரும் ஆவார்.

## கல்வி மற்றும் பணி
ரமணன் இந்தியாவில் தமிழ்நாடு, சென்னையில் அனுராதா ரமணன் மற்றும் இயற்கணித ஜியோமீட்டர் எஸ். ரமணனுக்கு மகளாகப் பிறந்தார். ரமணன் 1992-இல் மும்பை இந்தியத் தொழில்நுட்பக் கழகத்தில் வேதியியல் பொறியியலில் இளநிலைப் பட்டம் பெற்றார். இவள் 1996-இல் பிரவுன் பல்கலைக்கழகத்தில் பயன்பாட்டுக் கணிதத்தில் முனைவர் பட்ட ஆய்வினை முடித்தார். பால் டுபுயிசு மேற்பார்வையிடப்பட்ட இவரது ஆய்வுக் கட்டுரையானது, *தொடர்பு வலையமைப்பிற்கான பயன்பாடுகளுடன், கட்டுப்படுத்தப்பட்ட செயல்முறைகளின் கட்டுமானம் மற்றும் பெரிய விலகல் பகுப்பாய்வு* குறித்ததாகும்.

டெக்னியனில் முனைவர் பட்ட பின் ஆய்வினை முடித்த பிறகு, இவர் 1997 முதல் 2002 வரை பெல் ஆய்வுக்கூடத்தில் பணியாற்றினார். மேலும் 2002 முதல் 2009 வரை கார்னிகி மெல்லன் பல்கலைக்கழகத்தில் கணித அறிவியலில் ஆசிரியராகவும் பணியாற்றினார். இவர் 2010-இல் ஆசிரியப் பணிக்கு பிரவுனுக்குத் திரும்பினார்.

## அங்கீகாரம்
ரமணன் 2006-இல் பயன்பாட்டு நிகழ்தகவு சமூகத்தின் எர்லாங் பரிசை வென்றார். இவர் 2013-இல் கணித புள்ளியியல் நிறுவனத்தின் உறுப்பினராகத் தேர்ந்தெடுக்கப்பட்டார். அமெரிக்கன் கணிதவியல் சங்கம் மற்றும் செயல்பாட்டு ஆராய்ச்சி மற்றும் மேலாண்மை அறிவியல் கழகத்தின் 2018 வகுப்பிற்குத் தேர்ந்தெடுக்கப்பட்டார். கணிதப் புள்ளியியல் நிறுவனத்தில் 2015ஆம் ஆண்டு மெடாலியன் விரிவுரையை "சீரற்ற வலையமைப்பின் எல்லையற்ற பரிமாண அளவிடுதல் வரம்புகள்" என்ற தலைப்பில் நிகழ்த்தினார். 2019-இல், ரமணன் அறிவியல் முன்னேற்றத்திற்கான அமெரிக்கச் சங்கத்தின் உறுப்பினராகத் தேர்ந்தெடுக்கப்பட்டார். 2020ஆம் ஆண்டில், கவிதா ரமணன், "பிரவுன் பல்கலைக்கழகம், கட்டுப்படுத்தப்பட்ட மற்றும் பிரதிபலித்த செயல்முறைகள் மற்றும் சீரற்ற வலையமைப்பிற்கான பங்களிப்புகளுக்காக" என்ற மேற்கோளுடன் தொழிற்துறை மற்றும் பயன்பாட்டுக் கணிதத்திற்கான சங்கத்தின் உறுப்பினராகத் தேர்ந்தெடுக்கப்பட்டார்.

கவிதா 2020இல் குகன்கெய்ம் ஆய்வு நிதியினைப் பெற்றார். 2021-இல் அமெரிக்கக் கலை மற்றும் அறிவியல் அகாதமியின் உறுப்பினராகத் தேர்ந்தெடுக்கப்பட்டார். கவிதா 2021-இல் பிரவுன் பல்கலைக்கழகத்தின் ஆராய்ச்சி சாதனை விருதினைப் பெற்றார். மேலும் இவர் 2021 வன்னேவர் புஷ் ஆசிரிய கூட்டாளிகளின் பாதுகாப்புத் துறையின் வகுப்பில் கலந்துகொள்ளப் பரிந்துரையில் இடம்பெற்றார். கவிதா சனவரி-சூன் 2022இல் கிளே கணித நிறுவனத்தில் மூத்த அறிஞராக நியமிக்கப்பட்டார்.

## மேற்கோள்கள்

## வெளி இணைப்புகள்

* முகப்பு பக்கம்
* Kavita Ramanan வெளியீடுகள்  

பகுப்பு:இந்தியப் பெண் கணிதவியலாளர்கள்
பகுப்பு:இந்தியப் புள்ளியியலாளர்கள்
பகுப்பு:வாழும் மக்கள்
பொலோனியம்(IV) சல்பேட்டு

**பொலோனியம்(IV) சல்பேட்டு** (*Polonium(IV) sulfate*) என்பது Po(SO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியம் மற்றும் சல்பேட்டு அயனிகள் சேர்ந்து இச்சேர்மம் உருவாகிறது. நீரற்ற சேர்மமெனில் அடர் ஊதா நிற படிக திடப்பொருளாக உருவாகிறது. ஒரு நீரேற்று சேர்மமெனில் நிறமற்ற அல்லது வெள்ளை நிற படிகங்களாக உருவாகிறது. பொலோனியம்(IV) சல்பேட்டு நீரில் கரையக்கூடியதாகும். 

பொலோனியம் டெட்ராகுளோரைடு அல்லது நீரேற்றப்பட்ட பொலோனியம் டையாக்சைடு கந்தக அமிலத்தை சேர்த்து வினை புரியச் செய்தால் பொலோனியம்(IV) சல்பேட்டு உருவாகும்.  பொலோனியம்(IV) சல்பேட்டை அமிலக் கரைசல்களில் ஐதராக்சிலமீன் மூலம் PoSO4 ஆகக் குறைக்கலாம். இது 550 °செல்சியசு வெப்பநிலையில் பொலோனியம் டையாக்சைடாகச் சிதைகிறது. கதிரியக்கத்தன்மை கொண்டிருப்பதால் இச்சேர்மம் சிதைவடையும் போது வாயுக்களை உருவாக்குகிறது. 

## மேற்கோள்கள்

பகுப்பு:பொலோனியம் சேர்மங்கள்
பகுப்பு:சல்பேட்டுகள்
இராதா கேசர்

**இராதா கேசர்,** வரையறுக்கப்பட்ட குழுக்களின் பிரதிநிதித்துவக் கோட்பாட்டில் தனது ஆராய்ச்சிக்காக அறியப்பட்ட ஓர் இந்தியக் கணிதவியலாளர் ஆவார். இவர் மான்செஸ்டர் பல்கலைக்கழகத்தில் கணிதப் பேராசிரியராக உள்ளார். மேலும் 2009-இல் லண்டன் கணிதவியல் சங்கத்தின் பெர்விக் பரிசை வென்றார்.

## கல்வியும் பணியும்
கேசர் 1991-இல் பஞ்சாப் பல்கலைக்கழகத்தில் பட்டம் பெற்றார். இவர் முனைவர் பட்டத்தினை 1995-இல் ஓகைய்யோ மாநிலப் பல்கலைக்கழகத்தில் முடித்தார். இவரது ஆய்வுக் கட்டுரை, *சமச்சீர் குழுக்களின் இரட்டை அட்டைகளுக்கான தொகுதிகள் மற்றும் மூல இயற்கணிதம்* என்பதாகும். இதனை ரொனால்ட் சாலமன் மேற்பார்வையிட்டார்.

யேல் பல்கலைக்கழகம் மற்றும் மின்னசொட்டா பல்கலைக்கழகத்தில் உதவிப் பேராசிரியர் பதவிகளைப் பெற்று, ஆக்சுபோர்டில் உள்ள பல்கலைக்கழகக் கல்லூரியில் வீர் இளையோர் ஆய்வு சகாவாகப் பணிபுரிந்த பிறகு, 2002-இல் ஓகைய்யோ மாநிலத்திற்கு உதவிப் பேராசிரியராகத் திரும்பினார். இவர் 2005-இல் அபெர்டீன் பல்கலைக்கழகத்திற்கும், சிட்டிக்கு, 2012-இல் லண்டன் பல்கலைக்கழகத்திற்கும், பின்னர் 2022-இல் மான்செஸ்டர் பல்கலைக்கழகத்திற்கும் சென்றார்.

## நூல்
மைக்கேல் ஆஷ்பேச்சர் மற்றும் பாப் ஆலிவர் ஆகியோருடன், *இயற்கணிதம் மற்றும் பரப்புருவியல் பிணைவு அமைப்பு* (கேம்பிரிட்ஜ் பல்கலைக்கழக அச்சகம், 2011) என்ற புத்தகத்தின் ஆசிரியர் ஆவார்.

## அங்கீகாரம்
இராதா கேசர் 2009ஆம் ஆண்டு பெர்விக் விருது, தனது வருங்கால சகாவான ஜோசப் சுவாங்குடன் இணைந்து பெற்றார். இவர்களின் ஆய்வறிக்கையில் "சமச்சீர் குழுக்கள், சுருள் தயாரிப்புகள், மொரிட்டா சமன்பாடுகள் மற்றும் ப்ரூவின் அபிலியன் குறைபாடு அனுமானம்" ஆகியவை குறித்தது. இவர் 2017-2018ஆம் ஆண்டிற்கான கலிபோரினிய பல்கலைக்கழக வளாகத்தில் செயல்படும் கணித அறிவியல் ஆராய்ச்சி நிறுவன சைமன்சு பேராசிரியராக நியமிக்கப்பட்டார்.

## மேற்கோள்கள்

## வெளி இணைப்புகள்
* முகப்பு பக்கம்

பகுப்பு:பிரித்தானியப் பெண் கணிதவியலாளர்கள்
பகுப்பு:இந்தியப் பெண் கணிதவியலாளர்கள்
பகுப்பு:பிரித்தானியக் கணிதவியலாளர்கள்
பகுப்பு:வாழும் மக்கள்
பிரபோவோ சுபியாந்தோ

**பிரபோவோ சுபியாந்தோ** (*Prabowo Subianto*, பிறப்பு: 17 அக்டோபர் 1951) இந்தோனேசிய அரசியல்வாதியும், தொழிலதிபரும், முன்னாள் இராணுவ அதிகாரியும், முன்னாள் பாதுகாப்பு அமைச்சரும் ஆவார். இவர் இந்தோனேசியக் குடியரசுத் தலைவராகத் தேர்ந்தெடுக்கப்பட்டார். அக்டோபர் 23, 2019 அன்று, 2019 முதல் 2024 வரையிலான காலகட்டத்திற்கான மேம்பட்ட இந்தோனேசியா அமைச்சரவையில் இந்தோனேசியா குடியரசின் 26வது பாதுகாப்பு அமைச்சராக பிரபோவோ நியமிக்கப்பட்டார்.

## மேற்கோள்கள்

பகுப்பு:1951 பிறப்புகள்
பகுப்பு:இந்தோனேசிய குடியரசுத் தலைவர்கள்
பகுப்பு:இந்தோனேசிய அரசியல்வாதிகள்
சரசுவதி விசுவேசுவரா

**சரசுவதி விசுவேசுவரா** (*Saraswathi Vishveshwara*)(பிறப்பு 1946) மூலக்கூறு உயிரியல் இயற்பியல் துறையில் நிபுணத்துவம் பெற்ற ஓர் இந்திய உயிரி இயற்பியலாளர் ஆவார். சரசுவதி  பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் பேராசிரியராக உள்ளார். இவர் கணினி உயிரியலில் பணிபுரிகிறார். சரசுவதியின் ஆராய்ச்சி முதன்மையாக உயிரியல் அமைப்புகளில் கட்டமைப்பு-செயல்பாடு உறவுகளைத் தெளிவுபடுத்துவதில் கவனம் செலுத்துவதாக உள்ளது. புரதங்கள் போன்ற பெரிய மூலக்கூறுகளின் செயல்பாட்டைப் புரிந்துகொள்வதற்குக் கணக்கீட்டு-கணித நுட்பங்களைப் பயன்படுத்துவது இவரது ஆராய்ச்சியின் முக்கிய அம்சமாகும்.

## கல்வி
சரசுவதியின் இளம் அறிவியல் மற்றும் முதுநிலை அறிவியல் கல்வி பெங்களூரு பல்கலைக்கழகத்திலும் உயிர்வேதியியல் முனைவர் பட்ட ஆய்வினை நியூயார்க் நகரப் பல்கலைக்கழகத்தில் ஹண்டர் கல்லூரியின் டேவிட் பெவரிட்ஜின் வழிகாட்டுதலின் கீழ் முடித்தார். இவரது முனைவர் பட்டம் ஆய்வானது குவைய வேதியியலில் பிரிவிலிருந்தது.

## தொழில்சார் அனுபவம்
முனைவர் பட்டத்திற்குப் பிறகு விசுவேசுவரா பிட்சுபர்க்கில் உள்ள கார்னிகி மெல்லன் பல்கலைக்கழகத்தில் முனைவர் பட்ட மேலாய்வாளர் ஆனார். இவர் நன்கு அறியப்பட்ட குவைய வேதியியலாளர் மற்றும் நோபல் பரிசு பெற்ற ஜான் பாப்லுடன் ஆய்வுப் பணியினை மேற்கொண்டார். இவர் இந்தியாவுக்குத் திரும்பி, இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் முதுநிலை ஆசிரியராகச் சேர்ந்தார். இவர் ஆசிரிய உறுப்பினராகவும் பேராசிரியராகவும் ஆனார்.

## வாழ்க்கை
சரசுவதியின் கணவர், இயற்பியலாளர், இந்தியாவின் கருந்துளை மனிதன் என்று அழைக்கப்படும் முனைவர் சி. வி. விசுவேசுவரா ஆவார். விசுவேசுவரா 2017-இல் காலமானார். சி. வி. விசுவேசுவரா பொதுச் சொற்பொழிவு தொடரை சரசுவதிச் தொடங்கியுள்ளார். இவர்களது மகள் இயற்பியலாளர் சுமிதா விசுவேசுவரா.

## மேற்கோள்கள்

பகுப்பு:கருநாடகப் பெண் அறிவியலாளர்கள்
பகுப்பு:வாழும் மக்கள்
பகுப்பு:1946 பிறப்புகள்
திக்லிப்டெரா

**திக்லிப்டெரா** (தாவரவியல் வகைப்பாடு: *Dicliptera*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1807, nom. cons.  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கும் நடு, தெற்கு அமெரிக்க ஐக்கிய நாடுகளில் இருக்கிறது.

## இப்பேரினத்தின் இனங்கள்
இப்பேரினத்தில் 223 இனங்கள் உள்ளதாக பன்னாட்டு தாவரவியல் அறிஞர் குழாம் அறிவித்துள்ளனர். 

# *Dicliptera abuensis* 
# *Dicliptera aculeata* 
# *Dicliptera acuminata* 
# *Dicliptera adusta* 
# *Dicliptera albicaulis* 
# *Dicliptera albocostata* 
# *Dicliptera alternans* 
# *Dicliptera angolensis* 
# *Dicliptera anomala* 
# *Dicliptera antidysenterica* 
# *Dicliptera aquatica* 
# *Dicliptera aripoensis* 
# *Dicliptera armata* 
# *Dicliptera arnhemica* 
# *Dicliptera australis* 
# *Dicliptera bagshawei* 
# *Dicliptera baphica* 
# *Dicliptera batilliformis* 
# *Dicliptera beddomei* 
# *Dicliptera betonicoides* 
# *Dicliptera brachiata* 
# *Dicliptera bracteata* 
# *Dicliptera brevispicata* 
# *Dicliptera bupleuroides* 
# *Dicliptera burmanni* 
# *Dicliptera cabrerae* 
# *Dicliptera callichlamys* 
# *Dicliptera canescens* 
# *Dicliptera capensis* 
# *Dicliptera capitata* 
# *Dicliptera caracasana* 
# *Dicliptera carvalhoi* 
# *Dicliptera caucensis* 
# *Dicliptera caudatifolia* 
# *Dicliptera cernua* 
# *Dicliptera chinensis* 
# *Dicliptera cicatricosa* 
# *Dicliptera ciliaris* 
# *Dicliptera ciliata* 
# *Dicliptera clarkei* 
# *Dicliptera clavata* 
# *Dicliptera cleistogama* 
# *Dicliptera cliffordii* 
# *Dicliptera clinopodia* 
# *Dicliptera cochabambensis* 
# *Dicliptera colorata* 
# *Dicliptera compacta* 
# *Dicliptera confinis* 
# *Dicliptera congesta* 
# *Dicliptera contorta* 
# *Dicliptera cordatibractea* 
# *Dicliptera cordibracteata* 
# *Dicliptera crenata* 
# *Dicliptera cuatrecasasii* 
# *Dicliptera cubangensis* 
# *Dicliptera cundinamarcana* 
# *Dicliptera cuneata* 
# *Dicliptera debilis* 
# *Dicliptera decaryi* 
# *Dicliptera decorticans* 
# *Dicliptera dodsonii* 
# *Dicliptera dorrii* 
# *Dicliptera eenii* 
# *Dicliptera effusa* 
# *Dicliptera ehrenbergii* 
# *Dicliptera elegans* 
# *Dicliptera elliotii* 
# *Dicliptera eriantha* 
# *Dicliptera extenta* 
# *Dicliptera falcata* 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:முண்மூலிகைக் குடும்பம்
பகுப்பு:முண்மூலிகைக் குடும்பப் பேரினங்கள்